rejauldu/bengali-wikipedia huggingface dataset:
আলেহান্দ্রো মোন্সেরাতে পুয়েইয়ো (, ; জন্ম: ২৮ জানুয়ারি ২০০৬; হানো মোন্সেরাতে নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব আতলেতিকো মাদ্রিদের হয়ে মধ্যমাঠের খেলোয়াড় হিসেবে খেলেন। তিনি মূলত আক্রমণাত্মক মধ্যমাঠের খেলোয়াড় হিসেবে খেলেন।  ২০২৩ সালে, মোন্সেরাতে স্পেন অনূর্ধ্ব-১৮ দলের হয়ে স্পেনের বয়সভিত্তিক পর্যায়ে অভিষেক করেছেন।  প্রারম্ভিক জীবন আলেহান্দ্রো মোন্সেরাতে পুয়েইয়ো ২০০৬ সালের ২৮শে জানুয়ারি তারিখে স্পেনের সারাগোসায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল মোন্সেরাতে স্পেন অনূর্ধ্ব-১৮ এবং স্পেন অনূর্ধ্ব-১৯ দলের হয়ে খেলার মাধ্যমে স্পেনের প্রতিনিধিত্ব করেছেন। ২০২৩ সালের ১২ই অক্টোবর তারিখে তিনি তুরস্ক অনূর্ধ্ব-১৮ দলের বিরুদ্ধে ম্যাচে স্পেন অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spielbericht/index/spielbericht/4192799  তথ্যসূত্র  বহিঃসংযোগ              বিষয়শ্রেণী:২০০৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:আতলেতিকো মাদ্রিদের ফুটবলার বিষয়শ্রেণী:লা লিগার খেলোয়াড় বিষয়শ্রেণী:স্পেনের আন্তর্জাতিক যুব ফুটবলার বিষয়শ্রেণী:স্পেনের অনূর্ধ্ব-১৯ আন্তর্জাতিক ফুটবলার বিষয়শ্রেণী:আতলেতিকো মাদ্রিদ বি-এর ফুটবলার বিষয়শ্রেণী:রিয়াল সারাগোসা বি-এর খেলোয়াড় বিষয়শ্রেণী:সারাগোসার ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:প্রিমেরা ফেদেরাসিওনের খেলোয়াড় বিষয়শ্রেণী:সেহুন্দা দিভিসিওন আরএফইএফ-এর খেলোয়াড় বিষয়শ্রেণী:স্পেনীয় পুরুষ ফুটবলার
মেলবোর্ন বিমানবন্দর হল মেলবোর্ন শহরকে পরিসেবা প্রদানকারী প্রধান বিমানবন্দর এবং এটি অস্ট্রেলিয়ার দ্বিতীয় ব্যাস্ততম বিমানবন্দর। এটি এডিসন বিমানবন্দরের নিকটে ১৯৭০ সালে এসেডন বিমানবন্দরের বদলে চালু করা হয়। মেলবোর্ন বিমানবন্দর মেলবোর্ন মেট্রোপলিটন এলাকায় বিমান পরিবহন সেবা প্রদানকারী চারটি বিমানবন্দরের মধ্যে প্রধান আন্তর্জাতিক বিমানবন্দর, অন্য আরেকটি আন্তর্জাতিক হল অ্যভেলন বিমানবন্দর।  বিমানবন্দরে চার টার্মিনাল রয়েছে; একটি আন্তর্জাতিক টার্মিনাল, দুটি আভ্যন্তরীণ টার্মিনাল এবং এক বাজেট আভ্যন্তরীণ টার্মিনাল। এটি মেলবোর্ন শহরের কেন্দ্রস্থল থেকে ২৩ কিলোমিটার (১৪ মাইল) উত্তর পশ্চিমে তুল্লামেরিন উপশহর এলাকায় অবস্থিত। বিমানবন্দরটির নিজস্ব উপশহর এবং পোস্টকোড রয়েছে — মেলবোর্ন বিমানবন্দর, ভিক্টোরিয়া (পোস্টকোড ৩০৪৫)।  ২০১৬-২০১৭ সালে ২ কোটি ৫০ লক্ষ আভ্যন্তরীণ যাত্রী এবং ১ কোটি আন্তর্জাতিক যাত্রী এ বিমানবন্দর ব্যবহার করেছে। মেলবোর্ন - সিডনি বিমানপথ বিশ্বের দ্বিতীয় বৃহত্তম যাত্রী পরিবহনকারী বিমানপথ। বিমানবন্দর থেকে ৩৩টি আভ্যন্তরীণ গন্তব্যস্থল এবং প্যাসিফিক, ইউরোপ, এশিয়া, উত্তর আমেরিকা এবং দক্ষিণ আমেরিকা এ যাওয়ার সরাসরি ফ্লাইট রয়েছে।   ইতিহাস  মেলবোর্ন বিমানবন্দর চালুর পূর্বে মেলবোর্নের প্রধান বিমানবন্দর ছিল এসেনডন বিমানবন্দর, যা ১৯৫০ সালে আন্তর্জাতিক বিমানবন্দর হিসেবে প্রতিষ্ঠিত হয়। ১৯৫০-এর দশকের মাঝামাঝি সময়ে ১০,০০০ জনেরও বেশি যাত্রী এসেনডন বিমানবন্দর ব্যবহার করছিলেন এবং এর সীমাবদ্ধতা স্পষ্ট হতে শুরু করেছিল।   বিমান ভ্রমণের ক্রমবর্ধমান চাহিদা মেটাতে এসেনডনের সুবিধাগুলি অপর্যাপ্ত ছিল; রানওয়ে বিমান পরিচালনা করার জন্য খুব ছোট ছিল এবং টার্মিনালগুলি যাত্রীদের বৃদ্ধি পরিচালনা করতে ব্যর্থ হয়েছিল। ১৯৫০-এর দশকের মাঝামাঝি সময়ে উত্তর হ্যাঙ্গারের দিকে একটি ওভারফ্লো আন্তর্জাতিক টার্মিনাল নির্মাণ করা হয়। বিমানবন্দরের চারদিকে আবাসিক এলাকা হ‌ওয়ায় বিমানবন্দরকে প্রসারিত করা যায়নি।  ১৯৫৮ সালের ফেব্রুয়ারিতে এসেডেননের পরিবর্তে একটি প্রতিস্থাপনের সন্ধানে, মেলবোর্নের বেসামরিক বিমানচালনার প্রয়োজনগুলি মূল্যায়ন করার জন্য একটি প্যানেল নিযুক্ত করা হয়েছিল। ১৯৫৯ সালে, কমনওয়েলথ সরকার তখনও-গ্রামীণ তুল্লামেরিনে ৫,৩০০ হেক্টর (১৩,০০০ একর) তৃণভূমি গ্রহণ করে। অবশেষে ১৯৫৯ সালে ঘোষণা করা হয় যে, তুল্লামেরিনে নতুন বিমানবন্দর করা হবে। পর্বতীতে ১৯৬২ সালের ২৭ নভেম্বর প্রধানমন্ত্রী রবার্ট মেনজিস ৪৫ মিলিয়ন অস্ট্রেলীয় ডলার ব্যয়ে ৫ বছর মেয়াদি পরিকল্পনার কথা ঘোষণা করেন।   টার্মিনাল  থাম্ব|বিমানবন্দরে গাড়ি পার্কিংয়ে হেঁটে যাওয়ার পথ। মেলবোর্ন বিমানবন্দরের টার্মিনালগুলিতে ৬৮টি গেট রয়েছে: ৫৩টি আভ্যন্তরীণ এবং ১৫টি আন্তর্জাতিক। সাউদার্ন মালবাহী এপ্রনে পাঁচটি ডেডিকেটেড মালবাহী পার্কিং রয়েছে। বর্তমান টার্মিনাল নাম্বারিং পদ্ধতিটি ২০১৫ সালের জুলাইয়ে চালু হয়েছিল; যা পূর্বে কোয়ান্টাস ডমেস্টিক, আন্তর্জাতিক এবং দক্ষিণ (পূর্বে অ্যাসেট ডোমেস্টিক) নামে পরিচিত ছিল।   অপারেশন  মেলবোর্ন বিমানবন্দর অস্ট্রেলিয়ার দ্বিতীয় ব্যস্ততম বিমানবন্দর। বিমানবন্দরটি কারফিউমুক্ত এবং দিনে ২৪ ঘণ্টা কার্যক্রম পরিচালনা করে, যদিও সকাল দুইটা থেকে সকাল চারটার মধ্যে, মালবাহী বিমান যাত্রীবাহী বিমানের তুলনায় বেশি জনপ্রিয়। ২০০৪ সালে পরিবেশগত ব্যবস্থাপনা সিস্টেমগুলি আইএসও ১৪০০১ হিসাবে স্বীকৃত হয়েছিল, যা বিশ্বের সেরা অনুশীলন স্ট্যান্ডার্ড, এটি অস্ট্রেলিয়ার প্রথম বিমানবন্দর যে এই জাতীয় অনুমোদন লাভ করেছে।  তথ্যসূত্র  বিষয়শ্রেণী:বিমানবন্দর
none|100px|অ্যাঞ্জেলিনা জোলি অ্যাঞ্জেলিনা জোলি একজন জনপ্রিয় মার্কিন চলচ্চিত্র অভিনেত্রী। যুক্তরাষ্ট্রের ক্যালিফোর্নিয়ার লস অ্যাঞ্জেলেসের একটি সংস্কৃতিমনা পরিবারে এই অস্কারজয়ী অভিনেত্রীর জন্ম। তাঁর বাবা জন ভইট নিজেও একজন অস্কারজয়ী অভিনেতা। ১৯৮২ সালে লুকিন’ টু গেট আউট ‌ছবিতে একটি শিশু চরিত্রে অভিনয়ের মধ্য দিয়ে রূপালী পর্দায় জোলির আবির্ভাব হয়। তবে পেশাদার চলচ্চিত্র অভিনেত্রী হিসেবে তাঁর অভিষেক ঘটে স্বল্প বাজেটের ছবি সাইবর্গ ২ (১৯৯৩)-এ অভিনয়ের মাধ্যমে, এবং চলচ্চিত্র জগতে তাঁর উত্থান শুরু হয় হ্যাকারস (১৯৯৫) ছবিটির মধ্য দিয়ে। নব্বইয়ের দশকে শুরু হওয়া তাঁর এই জনপ্রিয়তা আজও সমান তালে বিদ্যমান। ১৯৯২ সালে গার্ল, ইন্টারাপ্টেড চলচ্চিত্রে অভিনয়ের জন্য লাভ করেন চলচ্চিত্রের সর্বোচ্চ স্বীকৃতি অ্যাকাডেমি পুরস্কার। এছাড়াও তাঁর প্রাপ্ত অন্যান্য উল্লেখযোগ্য পুরস্কারের মধ্যে আছে তিনটি গোল্ডেন গ্লোব ও দুইটি স্ক্রিন অ্যাক্টরস গিল্ডসহ আরও বহু পুরস্কার। অভিনয়ের পাশাপাশি তিনি বিভিন্ন সামাজিক কর্মকাণ্ডের সাথেও যুক্ত। (বাকি অংশ পড়ুন...)
থাম্ব|আফগান শাসক পাট্টা ও কবুলিয়াত শেরশাহ রাজস্ব সংস্কার এর মধ্য কাবুলিয়াট অন্যতম একটি পদ্ধতি। তিনি প্রথমে ভূমি জরিপের ব্যবস্থা করেন। এবং জমির উৎপাদনের উপর নির্ভর করে রাজস্ব নির্ধারণ করেন। জমি কর্ষণনীতির অবস্থা অনুযায়ী উৎপাদন ফসলের এক-তৃতীয়াংশ রাজস্ব নির্ধারণ করেন। শেরশাহ এ প্রথা অনুযায়ী কৃষকদের কাছ থেকে লিখিত চুক্তিপত্র আদায় করতেন । এবং কৃষকরা তাদের দাবি ও দায়িত্ব বর্ণনা করে চুক্তিপত্র সম্পাদন করে দিত। আর এটাই শেরশাহের কাবুলিয়াত প্রথা নামে পরিচিত। আর পাট্টা হলো শেরশাহের পাট্টা প্রথা ছিল প্রজাদের  সত্ত স্কীকার মূলত সরকারের কাছ থেকে জমির উপর কৃষক দের সত্ব স্বীকার ও দেয় খাজনা নির্দিষ্ট করে যে প্রাপ্তি পত্র দেয়া হতো তাকে পাট্টা বলা হতো।  পাট্টা ও কবুলিয়াত অমিতের আমোলে  আমলে প্রচলন শুরু হয় । এটি  একটি অতি পুরানো ভূমি বন্দোবস্তের চুক্তিপত্র॥ পাট্টা ও কবুলিয়তের ভিত্তিতে কৃষকরা জমির মালিকানা ও দখল প্রমাণের সুযোগ পায়। কৃষকগণ তাদের অধিকার ও দায়িত্ব বর্ণনা করে সরকারকে কবুলিয়ত নামে দলিল সম্পাদন করে দিত আর সরকারপক্ষ থেকে জমির উপর জনগনের স্বত্ব স্বীকার করে নিয়ে পাট্টা দেওয়া হত।  জমিতে কৃষকের স্বতঃ স্বীকার করে  কৃষককে যে দলিল দেয়া হত তাকে পাট্টা বলেন এবং কৃষক নির্দিষ্ট রাজস্ব দেওয়ার কথা কবুল করে  যে দলিল দিত তাকে কবুলিয়ত বলে   ইতিহাস  শেরশাহের সর্বাপেক্ষা গৌরবময় কৃতিত্ব ছিল ভূমি রাজস্বব্যবস্থার সংস্কার সাধন। মধ্যযুগের কোনো শাসকই শেরশাহের মতো প্রজার জন্য নিরাপত্তা বিধানের জন্য ব্যাপক ভূমিকা পালন করেননি। রাজস্ব আদায়ের ক্ষেত্রে কর্মকর্তাদের প্রতি শেরশাহের কড়া আদেশ ছিল যে তারা যেন প্রজাদের সঙ্গে সর্বোচ্চ সদয় আচরণ করে। কোনো সৈনিক বা রাজ কর্মকর্তা কখনো কোনো প্রজাপীড়ন করলে ওই সৈনিক বা কর্মকর্তাদের জন্য ছিল কঠোর শাস্তির বিধান  বাংলাদেশে শের শাহের আমলে জরিপপ্রথা অঞ্চল বিশেষে প্রবর্তিত হয়েছিল বলে জানা যায়। ১৫৪০ সালে শেরশাহ বাংলার শাসনকার্য শুরু করেন। সম্রাট শেরশাহের শাসনামলে বাংলাদেশের ভূমি ব্যবস্থাপনা সংস্কার ও যুগোপযোগী করার প্রক্রিয়া শুরু হয়। এ সময় যারা বন-জঙ্গল পরিষ্কার করে বনভূমিকে চাষের উপযোগী করে গড়ে তুলতেন তাদের প্রজা হিসেবে স্বীকৃতি দেয়ার লক্ষ্যে পাট্টা ও কবুলিয়াত পদ্ধতি প্রবর্তন করা হয়।   তথ্যসূত্র   বিষয়শ্রেণী:সুরি সাম্রাজ্য
সাউথ আফ্রিকান ওয়ার মেমোরিয়াল (অনুবাদঃ দক্ষিণ আফ্রিকার যুদ্ধ স্মৃতিসৌধ) কানাডার অন্টারিওর টরন্টোতে ইউনিভার্সিটি এভিনিউ এবং কুইন স্ট্রিট ওয়েস্টের সংযোগে অবস্থিত স্মৃতিসৌধ।   ইতিহাস  মূলত রাজনীতিবিদ জেমস মেসনের প্রচেষ্টার ফলস্বরূপ, ১৯১০ সালে নির্মাণ অনুমোদন করা হয়েছিল। দ্বিতীয় বোয়ার যুদ্ধে কানাডার অংশগ্রহণের স্মরণে ওয়াল্টার সিমুর অলওয়ার্ডের নকশায় বানানো সৌধ, একটি গ্রানাইট স্তম্ভের গোড়ায় তিনটি ব্রোঞ্জের মূর্তি নিয়ে গঠিত। স্মৃতিসৌধের শীর্ষে আরেকটি ব্রোঞ্জের মূর্তি পাওয়া যায়। এটি ২০০১ সালে পুনরুদ্ধার করা হয়েছিল।  স্মৃতিসৌধের অন্টারিও হেরিটেজ ফাউন্ডেশনের ফলকে ভুলভাবে বলে যে ওয়াল্টার অলওয়ার্ড ইমানুয়েল হ্যানের অধীনে পড়াশোনা করেছেন; আসলে, উল্টো ঘটনা হবে।   যুদ্ধের পর দুই দশক ধরে, কানাডিয়রা ২৭ ফেব্রুয়ারি (কানাডায় " পার্ডেবার্গ দিবস " নামে পরিচিত) স্মৃতিসৌধের চারপাশে প্রার্থনা ও প্রবীণদের সম্মান জানাতে জড়ো হ্তেন। প্রথম বিশ্বযুদ্ধের শেষ পর্যন্ত এটি অব্যাহত ছিল, যখন ১১ নভেম্বর থেকে আর্মিস্টিস ডে (পরে স্মরণ দিবস বলা হয়) পালন করা শুরু হয়। স্মৃতিস্তম্ভটি ১৯১০ সালে স্যার জন ফ্রেঞ্চ উন্মোচন করেছিলেন।   চিত্রশালা    তথ্যসূত্র    বহির্সংযোগ    স্থিরচিত্র   দক্ষিণ আফ্রিকার যুদ্ধ স্মৃতিসৌধ বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:অন্টারিওর ভাস্কর্য বিষয়শ্রেণী:ওয়াল্টার সিমুর অলওয়ার্ডের ভাস্কর্য বিষয়শ্রেণী:টরন্টোর স্মৃতিসৌধ
25px|alt=|link= Hello রচনাশৈলী নির্দেশনা. You tagged a page for speedy deletion, but you did not notify the article's creator that it had been so tagged. There is strong consensus that the creators of articles tagged for speedy deletion should be warned and that the person placing the tag has that responsibility. All of the major speedy deletion templates contain a pre-formatted warning for this purpose—just copy and paste to the creator's talk page. Thank you.নাম : প্রফেসর বিপ্লব ভট্টাচার্য, তার পিতার নাম :বিজয় কুমার ভট্টাচার্য, মাতার নাম :রেনু ভট্টাচার্য  জন্ম: বরিশাল জেলার উজিরপুর থানার অন্তর্গত ধামুরা গ্রামে ভট্টাচার্য বাড়িতে ১৯৬০ সালের ২৮শে নভেম্বর জন্মগ্রহণ করেন।  শিক্ষাগত ইতিহাস : ধামুরা মাধ্যমিক বিদ্যালয় থেকে এসএসসি, খুলনা বিএল কলেজ থেকে 1978 সালে উচ্চ মাধ্যমিক, রাজশাহী বিশ্ববিদ্যালয় থেকে পরিসংখ্যানে ১৯৮১ সনের অনার্স এবং ১৯৮২ সালে মাস্টার্স (অনুষ্ঠিত ১৯৮৪ ) বিশ্ববিদ্যালয়ে প্রথম স্থান সহ পাস করেন।  কর্মজীবন : তিনি 1984 সালে বাংলাদেশ কৃষি ব্যাংক এর সিনিয়র অফিসার হিসেবে আর কর্মজীবন শুরু করেন। ১৯৮৫ সালে বাংলাদেশ সুইস এগ্রিকালচার প্রজেক্ট এর সিনিয়র অ্যানালিস্ট, ১৯৮৬ সনে অক্সফামের মূল্যায়ন কর্মকর্তা, ১৯৮৭ সালে পূবালী ব্যাংকের সিনিয়র অফিসার, ১৯৮৮ সালে সপ্তম বিসিএস এর মাধ্যমে চট্টগ্রাম কলেজে পরিসংখ্যান বিভাগে প্রভাষক পদে যোগদান করেন। কর্মজীবনে চট্টগ্রাম কলেজ, বরিশাল বিএম কলেজ এ পরিসংখ্যান বিভাগে, ২০১৬ সালে প্রফেসর পদে উন্নত হন। ওই বছরই শেষের দিকে পটুয়াখালী সরকারি কলেজের উপাধ্যক্ষ পদে যোগদান করেন, এরপর তিনি বরিশাল শিক্ষা বোর্ডের সচিব হিসেবে যোগদান করেন। বরিশাল শিক্ষা বোর্ডের চেয়ারম্যান পদে দায়িত্ব পালন করেন ২০১৮ সনে। অবসরের পর তিনি বরিশাল কালেক্টরেট স্কুল এন্ড কলেজের উপাধ্যক্ষ পদের দায়িত্ব পালন করেন।  উল্লেখযোগ্য কর্ম : ২০১৪ সালের সরকারি বিএম কলেজের পরিসংখ্যান বিভাগে অনার্স কোর্স তার নেতৃত্বে এবং একক প্রচেষ্টায় চালু হয়
আল-ওসমানী মসজিদ ইন্দোনেশিয়ার উত্তর সুমাত্রার মেদানে অবস্থিত একটি মসজিদ। মেদান লাবুহান জেলায় অবস্থিত বলে মসজিদটি লাবুহান মসজিদ নামেও পরিচিত। মসজিদটি মেদান শহরের প্রায় ২০ কিলোমিটার উত্তরে পেকান লাবুহানের উপজেলা কেএল ইয়োস সুদারসো রোডে অবস্থিত। এই মসজিদের সামনে একটি স্কুল আছে, যেটির নাম ইয়াসপি স্কুল (ইসলামিক এডুকেশন ফাউন্ডেশন) এবং মসজিদের অদূরে পেকং লিমা নামে একটি চীনা মন্দির রয়েছে। মন্দিরের সামনের পথটি লাবুহান বাজার অভিমুখী নিয়ে যায়। আল-ওসমানী মসজিদ মেদান শহরের অন্যতম প্রাচীন মসজিদ।  আল-ওসমানী মসজিদ ১৮৫৪ সালে ৭ম ডেলি সুলতান, সুলতান ওসমান পারকাসা আলমের দ্বারা কাঠের উপাদান ব্যবহার করে নির্মাণ করা হয়। পরবর্তীতে ১৮৭০ থেকে ১৮৭২ সালে কাঠের তৈরি মসজিদটি সুলতান ওসমানের সন্তান সুলতান মাহমুদ পারকাসা আলম''' কর্তৃক স্থায়ী ভবন হিসেবে নির্মাণ করা হয় যিনি ডেলির অষ্টম সুলতান ছিলেন। ডান|থাম্ব|250x250পিক্সেল|১৯০০-১৯১৬ সালে তোলা মসজিদের ছবি এখন পর্যন্ত মসজিদটি, উপাসনার স্থান হিসেবে ব্যবহার করা ছাড়াও, স্মারক এবং ধর্মীয় ছুটি উদযাপন ও মেদানের উত্তরাঞ্চল থেকে আগত মক্কা তীর্থযাত্রীদের বাসস্থানের স্থান হিসেবেও ব্যবহার করা হত। এই মসজিদে পাঁচটি রাজকীয় কবরস্থানে টুয়াংকু পাংলিমা পাসুতান (ডেলির চতুর্থ সুলতান), তুয়াংকু পাংলিমা গেন্ডার ওয়াহিদ (ডেলির পঞ্চম সুলতান), সুলতান আমালুদ্দিন পেরকাসা আলম (ডেলির ষষ্ঠ সুলতান), সুলতান ওসমান পেরকাসা আলম এবং সুলতান মাহমুদ পারকাসা আলমকে সমাধিস্থ করা হয়েছে।   স্থাপত্য  নির্মাণকালে, কাঠের মূল উপাদান দিয়ে আল-ওসমানী মসজিদের পরিমাপ ছিল মাত্র ১৬ x ১৬ মিটার। ১৮৭০ সালে, ডেলির অষ্টম সুলতান মাহমুদ আল-রশিদ মসজিদটি ডাচ স্থপতি জিডি ল্যাঙ্গেরিস দ্বারা নতুনভাবে নকশা করেন। ইউরোপ এবং পারস্যের উপাদান সহ একটি স্থায়ী ভিত্তি তৈরি করার পাশাপাশি, এর আকার ২৬ x ২৬ মিটার পর্যন্ত প্রসারিত করা হয়। ১৮৭২ সালে মসজিদটির সংস্কার কাজ সম্পন্ন হয়।  মধ্যপ্রাচ্য, ভারতীয়, স্প্যানিশ, মালয় এবং চীনা মিশ্রিত মূল স্থাপত্যশৈলী হারানো ছাড়াই এই মসজিদ ভবনের বেশ কয়েকটি স্থাপত্যকার্য পুনরুদ্ধার করা হয়েছে।  চারটি দেশের স্থাপত্যের সংমিশ্রণের উপর ভিত্তি করে তৈরি, উদাহরণস্বরূপ মসজিদের চীনা শৈলীতে সুসজ্জিত দরজা, ভারতীয় দ্বারা সূক্ষ্ম ভবন খোদাই এবং ইউরোপীয় শৈলীতে স্থাপত্য ও মধ্যপ্রাচ্যের স্থাপত্যেড আদলে সূক্ষ্ম অলঙ্করণ। আড়ম্বরপূর্ণ অষ্টভুজাকৃতির তামার গম্বুজটি ভারতীয় শৈলীতে অনন্য। গম্বুজগুলো ২.৫ টন এর অনধিক ওজনের পিতল থেকে তৈরি করা হয়।  আল-ওসমানী মসজিদ প্রধানত মালয়দের গর্বের রঙ হলুদ ও সোনালি হলুদ রঙের, যা আড়ম্বর ও গৌরবকে নির্দেশ করে। এছাড়াও, সবুজ রঙের সাথে মিলিত হয়ে ইসলামী দার্শনিকশৈলী নির্দেশ করে।   তথ্যসূত্র    বহিঃসংযোগ    আল-ওসমানী মসজিদ সফর  বিষয়শ্রেণী:১৮৫৪ খৃষ্টাব্দে নির্মিত বিষয়শ্রেণী:মেদানের মসজিদ বিষয়শ্রেণী:উত্তর সুমাত্রার দর্শনীয় স্থান
মো. আসাদুজ্জামান হলেন বাংলাদেশের একজন অবসরপ্রাপ্ত পুলিশ কর্মকর্তা। তিনি উপমহাপরিদর্শক এবং ঢাকা মেট্রোপলিটন পুলিশের কাউন্টার টেরোরিজম অ্যান্ড ট্রান্সন্যাশনাল ক্রাইম (সিটিটিসি) বিভাগের প্রধান হিসেবে দায়িত্ব পালন করেছেন।   কর্মজীবন  ২০১৭ সালের ৮ নভেম্বর মো. আসাদুজ্জামান বগুড়া জেলা পুলিশের সুপারিনটেনডেন্ট থাকাকালীন পুলিশের অতিরিক্ত উপমহাপরিদর্শক পদে পদোন্নতি লাভ করেন।  মো. আসাদুজ্জামান বাংলাদেশ পুলিশের বিশেষ শাখাতেও কাজ করেন। এছাড়া তিনি ঢাকা মেট্রোপলিটন পুলিশের অতিরিক্ত কমিশনার হিসেবেও কাজ করেছেন।  ২০২১ সালের এপ্রিল মাসে মো. আসাদুজ্জামানকে ঢাকা মেট্রোপলিটন পুলিশের কাউন্টার টেরোরিজম অ্যান্ড ট্রান্সন্যাশনাল ক্রাইম বিভাগের প্রধানের দায়িত্ব দেওয়া হয়। তিনি মনিরুল ইসলামের স্থলাভিষিক্ত হন। তিনি ফয়সল আরেফিন দীপন হত্যা মামলায় মৃত্যুদণ্ডপ্রাপ্ত আসামীর আদালত ভবন থেকে পালিয়ে যাওয়া ঘটনার তদন্ত করেন। আনসার আল-ইসলামের ঐ দুইজন সদস্য ২০২২ সালের নভেম্বর মাসে ঢাকা চীফ জুডিশিয়াল মেজিস্ট্রেটের কার্যালয় থেকে পেপারস্প্রে প্রয়োগ করে পালিয়ে যান।  ২০২৩ সালের অক্টোবর মাসে বাংলাদেশ জামায়াতে ইসলামী ঢাকার মতিঝিলে মিছিল করার অনুমতি চাইলে পুলিশ প্রত্যাখ্যান করে এবং মো. আসাদুজ্জামান জামায়াতের মিছিল করতে না পারা নিশ্চিত করেন। ইসলামিক স্টেটের ভারত শাখার প্রধান হারিস ফারুকির বাংলাদেশে অবস্থান না করার বিষয়টি তিনি নিশ্চিত করেন। তিনি জামায়াতুল আনসার ফিল হিন্দাল শারক্বীয়ার প্রধানকে আটক করেছিলেন। তিনি ১২শ জাতীয় নির্বাচনের সময়ে ঢাকায় নিরাপত্তা নিশ্চিতের বিষয়ে কাজ করেন।  ২০২৪ সালে অন্তর্বর্তীকালীন সরকার জনস্বার্থে মো. আসাদুজ্জামানকে বাধ্যতামূলক অবসরে পাঠায়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশী পুলিশ কর্মকর্তা
থাম্ব| নদীয়া জেলার মধ্য দিয়ে নদীর প্রবাহ এটি ভারতের পশ্চিমবঙ্গ রাজ্যে অবস্থিত নদীয়া জেলার নদীগুলির একটি তালিকা। কলকাতা বিশ্ববিদ্যালয়ের কেন্দ্রের তালিকা  জেলায় চারটি গুরুত্বপূর্ণ নদী রয়েছে:   জলঙ্গী নদী  হুগলি নদী  চূর্ণী নদী  বিদ্যাধরী নদী  নদীয়া জেলা থেকে উৎপন্ন অন্যান্য নদী:   মাথাভাঙ্গা নদী  ভৈরব নদী  ইছামতি নদী  নদীয়া জেলা এবং বাংলাদেশের মধ্যে আন্তঃসীমান্ত নদী:   পদ্মা নদী  মাথাভাঙ্গা নদী  বিষয়শ্রেণী:পশ্চিমবঙ্গের নদী বিষয়শ্রেণী:পশ্চিমবঙ্গ সম্পর্কিত তালিকা বিষয়শ্রেণী:নদিয়া জেলা বিষয়শ্রেণী:অপর্যালোচিত অনুবাদসহ পাতা
ফিলিস্তিন অলিম্পিক কমিটি (; এছাড়াও সংক্ষেপে আইওসি কোড পিএলই দ্বারা পরিচিত) হলো ফিলিস্তিনের জাতীয় অলিম্পিক কমিটি। এই সংস্থাটির ১৯৯৩ সালে প্রতিষ্ঠিত হয়েছে; প্রতিষ্ঠার বছরেই আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর ফিলিস্তিনের রামাল্লাহে অবস্থিত।  বর্তমানে ফিলিস্তিন অলিম্পিক কমিটির সভাপতির দায়িত্ব পালন করছেন জিব্রিল রাজুব, যিনি ২০০৮ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন আবিদ আল মজিদ হিজ্জাহ।  ইতিহাস ১৯৯৩ সালে ফিলিস্তিনের বহু-ক্রীড়ার সর্বোচ্চ সংস্থা হিসেবে ফিলিস্তিন অলিম্পিক কমিটি প্রতিষ্ঠিত হয়েছে। আহমদ আল কুদুয়া এই সংস্থার প্রথম সভাপতির দায়িত্ব পালন করেছেন, যিনি ১৯৯৩ হতে ২০০৮ পর্যন্ত সভাপতির দায়িত্বে নিয়োজিত ছিলেন।  প্রতিষ্ঠার প্রায় তিন বছর পর ফিলিস্তিন ১৯৯৬ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।  আরও দেখুন  অলিম্পিকে ফিলিস্তিন  তথ্যসূত্র  বহিঃসংযোগ     এএনওসিতে ফিলিস্তিন অলিম্পিক কমিটি   অলিম্পিডিয়ায় ফিলিস্তিন অলিম্পিক কমিটি   অলিম্পিক.কমে ফিলিস্তিন অলিম্পিক কমিটি    বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে ফিলিস্তিন বিষয়শ্রেণী:ফিলিস্তিনের ক্রীড়া পরিচালনা পরিষদ বিষয়শ্রেণী:১৯৯৩-এ ফিলিস্তিনে প্রতিষ্ঠিত বিষয়শ্রেণী:১৯৯৩-এ প্রতিষ্ঠিত ক্রীড়া সংস্থা
এ এস এম মোজাম্মেল হক বাংলাদেশের ঝিনাইদহ জেলার বাংলাদেশ জামায়াতে ইসলামীর রাজনীতিবিদ। তিনি তৎকালীন যশোর-৪ ও ঝিনাইদহ-৩ আসনের সাবেক সংসদ সদস্য।   প্রাথমিক জীবন  এ এস এম মোজাম্মেল হক ঝিনাইদহে জন্মগ্রহণ করেন।   রাজনৈতিক জীবন  মোজাম্মেল হক বাংলাদেশ জামায়াতে ইসলামীর রাজনীতিবিদ। তিনি ১৯৭৯ সালের দ্বিতীয় জাতীয় সংসদ নির্বাচনে ইসলামী ডেমোক্রেটিক লীগের (আইডিএল) প্রার্থী হিসেবে তৎকালীন যশোর-৪ আসন থেকে সংসদ সদস্য নির্বাচিত হন। ১৯৮৬ সালের তৃতীয় জাতীয় সংসদ নির্বাচনে তিনি বাংলাদেশ জামায়াতে ইসলামীর প্রার্থী হিসেবে ঝিনাইদহ-৩ আসন থেকে সংসদ সদস্য নির্বাচিত হন। ১৯৮৭ সালে বাংলাদেশ জামায়াতে ইসলামীর দলীয় সিদ্ধান্তে সংসদ সদস্য পদ থেকে তিনি সহ ১০ জন সাংসদ পদত্যাগ করেন।  ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে তিনি ঝিনাইদহ-৩ আসন থেকে বাংলাদেশ জামায়াতে ইসলামীর প্রার্থী হিসেবে পরাজিত হয়েছিলেন।   মৃত্যু  মোজাম্মেল হক মৃত্যুবরণ করেছেন।   তথ্যসূত্র   বিষয়শ্রেণী:ঝিনাইদহ জেলার রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:বাংলাদেশ জামায়াতে ইসলামীর রাজনীতিবিদ বিষয়শ্রেণী:দ্বিতীয় জাতীয় সংসদ সদস্য বিষয়শ্রেণী:তৃতীয় জাতীয় সংসদ সদস্য বিষয়শ্রেণী:জন্মের বছর অনুপস্থিত বিষয়শ্রেণী:মৃত্যুর সাল অজানা বিষয়শ্রেণী:ইসলামিক ডেমোক্রেটিক লীগের রাজনীতিবিদ বিষয়শ্রেণী:মৃত্যুর সাল অনুপস্থিত বিষয়শ্রেণী:ঝিনাইদহ জেলার ব্যক্তি
কিম ইল-সাং সামরিক বিশ্ববিদ্যালয় (এছাড়াও কিম ইল-সাং মিলিটারি একাডেমি নামেও পরিচিত) হলো একটি বিশ্ববিদ্যালয় যা উত্তর কোরিয়ার রাজধানী পিয়ংইয়ংয়ের ম্যাংইয়ংডে-গুয়ক -এ অবস্থিত। ১৯৪৮ সালে প্রতিষ্ঠিত এবং কিম ইল-সাং এর নামে নামকরণ করা এই মিলিটারি স্কুলটি উত্তর কোরিয়ার সামরিক বাহিনীর অফিসারদের জন্য একটি পোস্ট-সেকেন্ডারি শিক্ষা প্রতিষ্ঠান। এটি উত্তর কোরিয়ার সবচেয়ে বিশিষ্ট সামরিক একাডেমি।  বিশ্ববিদ্যালয়ের বর্তমান প্রেসিডেন্টের নাম জানা যায়নি।   উল্লেখযোগ্য প্রাক্তন ছাত্র    কিম জং-উন   কিম ইয়ো-জং  কিম ইয়ং-চুন  কিম জং-গাক  চু সাং-সং "Profiles of Presidium and Members of Political Bureau", KCNA, 29 September 2010.  রি ইয়ং-হো  পাক জায়ে-গয়ং   তথ্যসূত্র   বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উত্তর কোরিয়ার বিশ্ববিদ্যালয় বিষয়শ্রেণী:সামরিক একাডেমী বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:১৯৪৮-এ প্রতিষ্ঠিত বিশ্ববিদ্যালয় ও কলেজ
চালাপ (তান নামেও বাজারজাত করা হয়) কিরগিজস্তান, উজবেকিস্তান, এবং কাজাখস্তানে জনপ্রিয় একটি পানীয়। এটি কাতিক বা সুজমা, লবণ এবং আধুনিককালে গ্যাসযুক্ত পানি দিয়ে তৈরি করা হয়।  শোরো পানীয় কোম্পানি "চালাপ শোরো" () নামে বাজারজাত করে।  উজবেকিস্তানে এটি গ্রামীণ সংস্কৃতির অংশ এবং এটি যাযাবর ঐতিহ্য থেকে উদ্ভূত হয়েছে। উজবেক রান্নায় এতে সবজি যোগ করা হয়। ফলে এটি ঠান্ডা সূপের মতো দেখায়।   আরও দেখুন     আইরান   টীকা     সূত্র    বিষয়শ্রেণী:অ্যালকোহলমুক্ত পানীয় বিষয়শ্রেণী:কাজাখ খাবার বিষয়শ্রেণী:কিরগিজ খাবার বিষয়শ্রেণী:উজবেক খাবার
__NOTOC__ ১৩৫ জুলীয় বর্ষপঞ্জীর একটি সাধারণ বছর যেটি শুক্রবার দিয়ে শুরু। সেই সময়ে এই বছর লেপারকাস ও আতিলিয়ানুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৮৮ বছর; রোম প্রতিষ্ঠার বছর)। এই বছরকে ১৩৫ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:১৩৫
মারাকেশ চুক্তি, যা মারাকেশ ঘোষণার মাধ্যমে প্রকাশিত হয়, ১৯৯৪ সালের ১৫ এপ্রিল মরক্কোর মারাকেশে ১২৩টি দেশের দ্বারা স্বাক্ষরিত একটি চুক্তি ছিল, যা ৮ বছরব্যাপী উরুগুয়ে রাউন্ডের সমাপ্তি এবং বিশ্ব বাণিজ্য সংস্থা প্রতিষ্ঠার সূচনা করে, যা আনুষ্ঠানিকভাবে ১৯৯৫ সালের ১ জানুয়ারি কার্যকর হয়।  এই চুক্তিটি শুল্ক ও বাণিজ্য বিষয়ক সাধারন চুক্তি (GATT) থেকে উদ্ভূত, যার পরিপূরক হিসেবে পরিষেবা বাণিজ্য, স্যানিটারি এবং ফাইটোস্যানিটারি ব্যবস্থা, বৌদ্ধিক সম্পত্তির বাণিজ্য-সম্পর্কিত দিক এবং বাণিজ্যের ক্ষেত্রে প্রযুক্তিগত বাধা সহ আরও বেশ কয়েকটি চুক্তি অন্তর্ভুক্ত ছিল। এটি বিরোধ নিষ্পত্তির জন্য একটি নতুন, আরও দক্ষ এবং আইনত বাধ্যতামূলক উপায়ও প্রতিষ্ঠা করেছে। মারাকেশ চুক্তি তৈরি করে এমন বিভিন্ন চুক্তি একটি অবিভাজ্য সমগ্র হিসাবে একত্রিত হয়; কোনও সত্তা তাদের সকলের পক্ষ না হয়ে কোনও একটি চুক্তির পক্ষ হতে পারে না।   আরও দেখুন    আন্তর্জাতিক বাণিজ্য সংস্থা   তথ্যসূত্র   বিষয়শ্রেণী:১৯৯০-এর দশকের অর্থনৈতিক ইতিহাস বিষয়শ্রেণী:মার্কিন যুক্তরাষ্ট্রের চুক্তি বিষয়শ্রেণী:যুক্তরাজ্যের চুক্তি বিষয়শ্রেণী:ভারতের চুক্তি বিষয়শ্রেণী:কোত দিভোয়ারের চুক্তি বিষয়শ্রেণী:বাংলাদেশের চুক্তি
থাম্ব|দ্বিতীয় লোগো  আফ্রিকানিউজ হলো ফ্রান্সের একটি বহুভাষীক টেলিভিশন নেটওয়ার্ক। এটির সদরদপ্তর পূর্বে কঙ্গো প্রজাতন্ত্রে ছিল। তবে করোনাভাইরাস মহামারি চলাকালে অর্থনৈতিক সংকটের কারণে এটি ফ্রান্সে স্থানান্তরিত হয়। চ্যানেলটি ২০১৬ সালের ২০ এপ্রিল চালু হয়।   সম্প্রচার  এটি এর ভগিনী চ্যানেল ইউরোনিউজের মতো প্রতি ঘন্টায় সংবাদ তথ্যচিত্র ও আবহাওয়ার সর্বশেষ প্রচার করে।   ভাষা  বর্তমানে চ্যানেলটি ইংরেজি ও ফরাসি ভাষায় সম্প্রচারিত হয়। ভবিষ্যতে এটির আরো কিছু ভাষার চ্যানেল চালুর পরিকল্পনা রয়েছে।   আরও দেখুন    ইউরোনিউজ  বিবিসি  ডয়েচে ভেলে  ভয়েস অব আমেরিকা   তথ্যসূত্র   বিষয়শ্রেণী:২০১৬-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:ইংরেজি ভাষার টেলিভিশন স্টেশন বিষয়শ্রেণী:ফরাসি ভাষার টেলিভিশন স্টেশন বিষয়শ্রেণী:আন্তর্জাতিক সম্প্রচারক বিষয়শ্রেণী:বহুভাষিক সংবাদ পরিষেবা বিষয়শ্রেণী:২৪-ঘন্টা টেলিভিশন সংবাদ চ্যানেল
একজন জাপানি গ্র্যাভার আইডল, অভিনেত্রী, টেলিভিশন ব্যক্তিত্ব, এভি আইডল এবং আইডল গায়ক।   জীবন এবং কর্মজীবন  ওসাকায় জন্মগ্রহণ করা, সুকাসা আওই বেজিয়ান পত্রিকার অক্টোবর ২০০৮ সংখ্যায় ইউনিফর্ম গ্র্যাভিউর মডেল হিসাবে আত্মপ্রকাশ করেন। জুন ২০০৯ সালে তিনি সান টেলিভিশনের বৈচিত্র্যপূর্ণ অনুষ্ঠান গুং গুং বোন! এ নিয়মিত অংশগ্রহণকারী হিসেবে ছিলেন, যা পরে বাতিল করা হয়।"葵つかさ, 悲劇のグラビアアイドル". Weekly Playboy. July 20, 2009.   তথ্যসূত্র    বহিঃসংযোগ    অফিসিয়াল প্রোফাইল  - এইটম্যান  অফিসিয়াল প্রোফাইল  - এস১    বিষয়শ্রেণী:জাপানি পর্নোগ্রাফিক চলচ্চিত্র অভিনেত্রী বিষয়শ্রেণী:জাপানি নারী প্রাপ্তবয়স্ক মডেল বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম বিষয়শ্রেণী:জাপানি ভাষার লেখা থাকা নিবন্ধ বিষয়শ্রেণী:জাপানি টেলিভিশন ব্যক্তিত্ব
নিম্নে বিশ্বব্যাপী মোটরসাইকেল প্রস্তুতকারকদের একটি তালিকা, বিদ্যমান/বিলুপ্ত অবস্থা এবং দেশ অনুযায়ী সাজানো হয়েছে। এরা এমন প্রস্তুতকারক যাদের মোটরসাইকেল জনসাধারণের জন্য উপলব্ধ, যার মধ্যে রাস্তায়-আইনগত যানবাহনের পাশাপাশি শুধুমাত্র রেসট্র্যাক বা অব-রোড-অনলি মোটরসাইকেল রয়েছে। বর্তমান নির্মাতাদের তালিকায় ব্যাজ-ইঞ্জিনিয়ারড বাইক বা মোটরসাইকেল কাস্টমাইজার অন্তর্ভুক্ত নেই, তবে বিলুপ্ত নির্মাতাদের তালিকায় এগুলোর কিছু অন্তর্ভুক্ত হতে পারে যদি তারা তাদের ঐতিহাসিক তাৎপর্যের জন্য ভালোভাবে স্মরণে থাকে।  আর্জেন্টিনা মোটোমেল  জেনেল্লা  অস্ট্রেলিয়া হান্টার মোটরসাইকেল  থাম্পস্টার  অস্ট্রিয়া  হুস্কভার্না কেটিএম  ইতালি  ভেসপা  জাপান হোন্ডা কাওয়াসাকি সুজুকি ইয়ামাহা মোরিওয়াকি — (merged with Honda)  বাংলাদেশ  আকিজ মোটর্স   ওয়ালটন মোটর্‌স  নিটল-নিলয় মোটর্স  যমুনা অটোমোবাইলস  রানার অটোমোবাইলস  রোডমাস্টার   পি এইচ পি অটোমোবাইল   আর এফ এল   এটলাস    ব্রাজিল ডাফরা মোটোস  বেলারুশ  এমএমজেড  ভারত  বাজাজ অটো লিমিটেড  হিরো মোটোকর্প  বিষয়শ্রেণী:মোটরসাইকেল প্রস্তুতকারক বিষয়শ্রেণী:প্রস্তুতকারকদের তালিকা